吳玉 (天啟進士)

吴玉（），字和璞，一字之璋，號崑峯，山西太原府寿阳县人。明朝政治人物。

生平
天啓元年（1621年）辛酉科山西鄉試第六十七名舉人，天啓二年（1622年）聯捷壬戌科進士《天啓二年壬戌科進士履歷》：吴玉，崑峯，書三房，丙申七月初八日生。壽陽人，鄉六十七名，會一百六十三名，三甲二百三十名。户部政，癸亥授北直博野知縣，乙丑調蠡县，戊辰考選，授廣西道御史，己巳印馬屯田，丁憂，乙亥升四川參議致仕，庚辰起河南右參議，調粮储道。。户部觀政，三年八月授北直隸博野縣知縣，五年調任蠡县。崇祯初擢广西道监察御史，疏劾杨维垣而并及趙興邦、徐大化、阮大鋮并周大成、孫之獬诸人，疏参枢臣王在晋乞媚邪党，尚書劉鴻訓擅增張慶臻敕书事，以劾鴻訓加級，并勅建坊，賜“忠讜”二字。又弹劾原任宣府廵撫李養冲侵盗撫賞庫逆璫建祠銀七萬餘兩及永寧洗馬林匿報江沙梁冒功匿敗諸狀，養冲被下獄問罪。崇禎二年（1629年）管印馬屯田，又命巡视江西，在路聞父喪還家。守制數年。崇禎十三年起升河南右參議，調粮儲道，痛時事不可爲，憤恚而卒，時崇禎十四年，年五十六。墓在北乡神武村《寿阳县志》：吴玉，字之璋，別字崑峯。家貧力學，中天启辛酉舉人，壬戌進士。为博野令，尋調蠡縣，釐奸革弊政聲大著，徴卓異，授廣西道監察御史。玉为人平居坦率曠夷，若漫無短長可否者，及遇事，義所當为，毅然獨往，以是臺中目为戆直，敬而惮之，思宗即位，誅魏璫，诏開言路，玉應诏慷慨陳奏，首責延臣以洗心滌慮，恪圖職業，上嘉納，即以玉疏示中外，又劾輔臣劉鴻訓納贿擅増，敇書诏對文華殿，抗詞不少屈，上歎曰：真鐵面御史也！玉感時遇主，知無不言，類皆曉畅剴切，洞悉利害，直聲震天下。丁父憂歸，一時公私過者，咸慑服曰：寿陽今臥一虎矣！然亦由此为時所忌，服関數年不起用。崇正末，忌者思有以中之，乃外遷为河南參議，専督糧储。時中州盗賊充斥，敷百里幾無人煙，而餽饷紛沓，羽檄催微，旁午於道。玉知時不可復为，扼捥憤患恚而卒。祀郷賢祠，有奏疏稿十篇，知縣金門诏為之敘。奏疏稿，邑人祁寯藻校刊行世，板存受川书院。《寿阳碑碣》祁寯藻《广西道监察御史明河南督粮道参议吴玉墓志铭》：明河南督糧道參議吳公，諱玉，字和璞，號昆峰。世為壽陽縣西三都七甲人，居峪口村。祖諱師伊，父諱成美，為諸生。母傅氏。公生於萬曆丙戌之七月初八日，行一。公幼貧，苦志力學，成天啓壬戌進士。初授亳野知縣，又遷蠡縣，有異政，遂擢為廣西道監察御史。劾奸黨劉鴻訓、王在晉等，直聲大著。且奏裁冗官、冗費等章，崇禎皇上面以忠說可嘉獎之。因命巡視江西，在路聞訃還家，守制數年，又擢為河南督糧道參議，遂卒於任，乃崇禎之辛巳，享壽五十六歲。卜葬於北鄉尖山村之東北，地名十子坡，癸山丁向。公娶傅氏，生一女，適生員王問卿。又娶張氏，生二子，長運隆、次運泰，俱成庠生。長娶平定翰林白士麟孫女，次娶本邑進士高丹桂女。賴張氏守節撫成，然皆早世。遺孫二人，曰蘭、曰蕙，俱由學入監，俱長子所出。曾孫延齡、昌齡，為蘭所出；嵩齡、鶴齡，為蕙所出。玄孫名書。贊曰：公之在朝，忠讜耿耿。骨化形消，丹誠不泯。維妻張氏，備歷艱辛。孝姑奉姊，撫子及孫。兩世箕裘，皆氏所成。公之一脈，由是克興。嗣續蕃衍，天報善人。清康熙三十一年歲次壬申十二月吉旦謹誌。

 家族 
曾祖吳志德，晋府典膳。祖父吳師伊。父吴成美，廪生，赠监察御史。母傅氏。重慶下。

娶傅氏，生一女，适生員王問卿。又娶張氏，生二子，長子吳運隆、次子吳運泰。

参考文献

Y
Category:寿阳县人
Category:明朝博野縣知縣
Category:明朝蠡縣知縣
Category:明朝广西道监察御史
Category:明朝河南布政使司参议